कर्क राशि वालों, आपके लिए लगभग यह पूरा महीना ही शुभ है। काम बनने के बहुत बढ़िया योग बने हुए हैं। इस अवधि में आप जीवन का बड़े उत्साह और उल्लास से स्वागत करेंगे। संतान या प्रेम संबंध को लेकर चली आ रही समस्या से मुक्ति मिलने के योग हैं। महीने के दूसरे भाग में और भी बेहतर फल मिलेंगे। न केवल काम धंधे में सुधार होगा बल्कि नौकरी के हालातों में सुधार और पदोन्नति के योग भी बने हुए हैं। इस समय आपके मान-सम्मान में भी बढ़ोत्तरी होने के योग हैं।